3. ΥΠΟΥΡΓΙΚΗ ΑΠΟΦΑΣΙΣ Αριθ. 5020 της 14/30 Ιουν. 1938 Περί του τύπου και του περιεχομένου των υπό των εφημερίδων και περιοδικών υποχρεωτικώς τηρουμένων βιβλίων. Εκδίδεται κατά το άρθρ. 20 παρ. 4 Α.Ν. 1092/1938. Άρθρον μόνον.-1.Καθορίζομεν ενιαίον τύπον βιβλίου, όπερ δέον να τηρήται υποχρεωτικώς παρ' εκάστης εφημερίδος ή περιοδικού. Το βιβλίον τούτο αριθμείται και μονογραφείται κατά σελίδα υπό της οικείας τελωνειακής αρχής, καταχωρίζονται δε εν αυτώ άπαντα τα στοιχεία, επί τη βάσει των οποίων  παραλαμβάνεται και χρησιμοποιείται ο ατελής δημοσιογραφικός χάρτης προς εκτύπωσιν εφημερίδων και περιοδικών της δασμολογικής κλάσεως 179α. 2.Περί της μετ' ακριβείας τηρήσεως του βιβλίου τούτου παρά των προς τούτο υποχρέων εφημερίδων και περιοδικών δια της εν αυτώ καταχωρίσεως και κατά τας εν αυτώ και εν ειδικαίς στήλαις αναγραφομένας διακρίσεις των οικείων εγγραφών ασκείται υπό της αρμοδίας τελωνειακής αρχής ο προσήκων έλεγχος. Κατά πάσαν περίπτωσιν παραβάσεως των υπό της παρούσης καθοριζομένων υποχρεώσεων επιβάλλονται αι υπό των οικείων διατάξεων του Α.Ν. 1092/1938 περί τύπου προβλεπόμεναι κυρώσεις. 